sukhrobnurali/uzbek-legal-corpus huggingface dataset:
“Veterinariya toʻgʻrisida”gi Oʻzbekiston Respublikasi Qonuniga oʻzgartirishlar kiritish haqida
(law, 2023-08-21)

Mamlakatimizda veterinariya sohasidagi kadrlarni tayyorlash tizimini takomillashtirish, shuningdek samarali veterinariya nazoratini taʼminlash va veterinariya xizmatlari koʻrsatish sifatini oshirish boʻyicha keng miqyosli ishlar amalga oshirilmoqda. Shu munosabat bilan veterinariya sohasida yuqori malakali kadrlarni tayyorlash boʻyicha zamonaviy taʼlim tizimini yaratish, shuningdek mazkur sohada faoliyatni amalga oshirayotgan tadbirkorlik subyektlarining huquqlari va qonuniy manfaatlari himoya qilinishini yanada kuchaytirish zaruriyati yuzaga kelmoqda. Ushbu Qonun bilan “Veterinariya toʻgʻrisida”gi Oʻzbekiston Respublikasi Qonuniga Davlat veterinariya xizmati tarkibiy boʻlinmalaridan birining nomini aniqlashtiruvchi, shuningdek veterinariya nazorati obyektlariga moneliksiz kirish yuzasidan bosh davlat veterinariya inspektorlarining, ular oʻrinbosarlarining va davlat veterinariya inspektorlarining vakolatlarini qisqartiruvchi oʻzgartirishlar kiritish nazarda tutilmoqda. Ushbu Qonunning qabul qilinishi veterinariya sohasidagi kadrlar salohiyatini rivojlantirishga, tadbirkorlik subyektlarining huquqlarini yanada taʼminlashga va davlat veterinariya inspektorlari tomonidan oʻtkaziladigan tekshirishlarning tartibini takomillashtirishga xizmat qiladi. 1-modda. Oʻzbekiston Respublikasining 1993-yil 3-sentabrda qabul qilingan “Veterinariya toʻgʻrisida”gi 935-XII-sonli Qonuniga (Oʻzbekiston Respublikasining 2015-yil 29-dekabrda qabul qilingan OʻRQ-397-sonli Qonuni tahririda) Oʻzbekiston Respublikasi Oliy Majlisi palatalarining Axborotnomasi, 2015-yil, № 12, 453-modda; 2017-yil, № 10, 605-modda; 2019-yil, № 11, 791-modda; 2021-yil, 4-songa ilova, № 10, 968-modda) quyidagi oʻzgartirishlar kiritilsin: 1) 10-moddaning birinchi qismidagi “Samarqand veterinariya meditsinasi instituti va” degan soʻzlar “Samarqand davlat veterinariya meditsinasi, chorvachilik va biotexnologiyalar universiteti,” degan soʻzlar bilan almashtirilsin; 2) 13-modda birinchi qismining toʻrtinchi xatboshisidagi “moneliksiz” degan soʻz “qonunchilikda belgilangan tartibda” degan soʻzlar bilan almashtirilsin. 2-modda. Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
“Ambulatoriyada davolanishda imtiyozli taʼminlash uchun moʻljallangan dori vositalarining roʻyxatini tasdiqlash toʻgʻrisida”gi qarorga oʻzgartirishlar kiritish haqida
(resolution, 2023-08-18)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi hamda “Nogironligi boʻlgan shaxslarning huquqlari toʻgʻrisida”gi qonunlariga muvofiq Oʻzbekiston Respublikasi Sogʻliqni saqlash vazirligi va Iqtisodiyot va moliya vazirligi qaror qiladi: 1. Oʻzbekiston Respublikasi Sogʻliqni saqlash vazirligi va Moliya vazirligining 2013-yil 8-noyabrdagi 27 va 103-son “Ambulatoriyada davolanishda imtiyozli taʼminlash uchun moʻljallangan dori vositalarining roʻyxatini tasdiqlash toʻgʻrisida”gi qaroriga (roʻyxat raqami 2522, 2013-yil 13-noyabr) (Oʻzbekiston Respublikasi qonun hujjatlari toʻplami, 2013-y., 46-son, 608-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning muqaddimasi quyidagi tahrirda bayon etilsin: “Oʻzbekiston Respublikasining “Fuqarolar sogʻligʻini saqlash toʻgʻrisida”gi va “Dori vositalari va farmatsevtika faoliyati toʻgʻrisida”gi qonunlari hamda Oʻzbekiston Respublikasi Vazirlar Mahkamasining 2013-yil 22-iyuldagi 204-son “Shaxslarning ayrim toifalarini imtiyozli asosda dori vositalari bilan taʼminlash tartibini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Sogʻliqni saqlash vazirligi va Moliya vazirligi qaror qiladilar:”. 2. Ilovada: a) VIII boʻlim quyidagi tahrirda bayon etilsin: “VIII. Oʻzgalar parvarishiga muhtoj yolgʻiz pensionerlar, 1941 — 1945-yillardagi urush oqibatida nogironligi boʻlgan shaxslar va uning qatnashchilari, shuningdek ularga tenglashtirilgan shaxslar, 1941 — 1945-yillardagi urush mehnat fronti qatnashchilari, Chernobil AESidagi halokat oqibatlarini tugatishda qatnashgan — nogironligi boʻlgan shaxslar, baynalmilalchi jangchilar, harbiy xizmatni yadro poligonlarida va boshqa radiatsiya-yadro obyektlarida oʻtagan pensiya yoshidagi shaxslar uchun”. b) izohdagi “urush nogironlari va qatnashchilari” degan soʻzlar “urush oqibatida nogironligi boʻlgan shaxslar va uning qatnashchilari” degan soʻzlar bilan almashtirilsin.
Qattiq maishiy chiqindi poligonlarini loyihalashtirish va ulardan foydalanish boʻyicha yoʻriqnomaga oʻzgartirishlar kiritish toʻgʻrisida
(order, 2023-08-18)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi hamda 2023-yil 25-yanvardagi PF-14-son “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi farmonlariga muvofiq buyuraman: 1. Oʻzbekiston Respublikasi Ekologiya va atrof-muhitni muhofaza qilish davlat qoʻmitasining 2019-yil 17-oktabrdagi 12-son qarori (roʻyxat raqami 3197, 2019-yil 19-noyabr) (Qonun hujjatlari maʼlumotlari milliy bazasi, 20.11.2019-y., 10/19/3197/4037-son) bilan tasdiqlangan Qattiq maishiy chiqindi poligonlarini loyihalashtirish va ulardan foydalanish boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 5-banddagi “Davlat soliq qoʻmitasi” degan soʻzlar “Iqtisodiyot va moliya vazirligi” degan soʻzlar bilan almashtirilsin. 2. 16-banddagi “Davlat geologiya va mineral resurslar qoʻmitasi” degan soʻzlar “Togʻ-kon sanoati va geologiya vazirligi” degan soʻzlar bilan almashtirilsin. 3. 20-banddagi “Sanitariya-epidemiologik osoyishtalik va jamoat salomatligi xizmatining” degan soʻzlar “Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasining” degan soʻzlar bilan almashtirilsin.
Shaxsiy yordamchi, dehqon va fermer xoʻjaliklariga naslli mollarni auksion (kimoshdi savdosi) orqali sotishni amalga oshirish tartibi toʻgʻrisidagi nizomga oʻzgartirishlar kiritish haqida
(order, 2025-01-30)

Oʻzbekiston Respublikasining 2022-yil 14-martdagi OʻRQ-759-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni, Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi va 2023-yil 25-yanvardagi PF-14-son “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi farmonlariga muvofiq buyuraman: 1. Oʻzbekiston Respublikasi qishloq va suv xoʻjaligi vazirining 2006-yil 16-iyundagi 128-son buyrugʻi (roʻyxat raqami 1591, 2006-yil 5-iyul) (Oʻzbekiston Respublikasi Qonun hujjatlari toʻplami, 2006-y., 27-son, 255-modda) bilan tasdiqlangan Shaxsiy yordamchi, dehqon va fermer xoʻjaliklariga naslli mollarni auksion (kimoshdi savdosi) orqali sotishni amalga oshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi. 1. 9-bandning oltinchi xatboshisidagi “pasport nusxasi” degan soʻzlar “pasport yoki identifikatsiya ID-kartasi nusxasi” degan soʻzlar bilan almashtirilsin. 2. 23-band quyidagi tahrirda bayon etilsin: “23. Auksion savdosini oʻtkazishga tayyorlash va amaldagi tartib va qoidalarga rioya qilinishini nazorat qilish uchun auksion savdosi tashkilotchisi tarkibi kamida 4 kishidan iborat boʻlgan doimiy yoki muvaqqat faoliyat yurituvchi auksion savdosi komissiyasini tuzadi. Auksion savdosi komissiyasi tarkibiga mulkdor vakilidan tashqari quyidagilar kiradi: tuman (shahar) hokimligi vakili; tuman (shahar) veterinariya va chorvachilikni rivojlantirish boʻlimi boshligʻi; tuman (shahar) qishloq xoʻjaligi boʻlimi vakili.”.
Yoʻnalishga chiqish oldidan avtotransport vositalarini texnik koʻrikdan oʻtkazish hamda yoʻlovchilar, bagaj va yuklar tashuvlarini amalga oshiradigan haydovchilarni tibbiy koʻrikdan oʻtkazishni tashkil qilish tartibi toʻgʻrisidagi nizomga oʻzgartirishlar kiritish haqida
(resolution, 2023-08-18)

Oʻzbekiston Respublikasi Vazirlar Mahkamasining 2022-yil 12-apreldagi 172-son “Yoʻl harakati qoidalarini tasdiqlash toʻgʻrisida”gi hamda 2017-yil 2-martdagi 116-son “Milliy haydovchilik guvohnomasining hamda avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalarini joriy etish chora-tadbirlari toʻgʻrisida”gi qarorlariga muvofiq Oʻzbekiston Respublikasi Transport vazirligi, Sogʻliqni saqlash vazirligi va Ichki ishlar vazirligi qaror qiladi: 1. Oʻzbekiston avtomobil va daryo transporti agentligi, Oʻzbekiston Respublikasi Sogʻliqni saqlash vazirligi va Ichki ishlar vazirligining 2014-yil 17-yanvardagi 22, 1 va 1-son qarori (roʻyxat raqami 2560, 2014-yil 19-fevral) (Oʻzbekiston Respublikasi qonun hujjatlari toʻplami, 2014-y., 8-son, 84-modda) bilan tasdiqlangan Yoʻnalishga chiqish oldidan avtotransport vositalarini texnik koʻrikdan oʻtkazish hamda yoʻlovchilar, bagaj va yuklar tashuvlarini amalga oshiradigan haydovchilarni tibbiy koʻrikdan oʻtkazishni tashkil qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 10-bandning uchinchi xatboshisi quyidagi tahrirda bayon etilsin: “haydovchilik guvohnomasi;”. 2. 11-banddagi “2015-yil 24-dekabrdagi 370-son” degan soʻzlar “2022-yil 12-apreldagi 172-son” degan soʻzlar bilan almashtirilsin.
Ishlab chiqariladigan tabiiy gazga aksiz soligʻini toʻlash tartibi toʻgʻrisidagi nizomga oʻzgartirishlar kiritish haqida
(order, 2023-08-17)

Oʻzbekiston Respublikasining Soliq kodeksi va Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Moliya vazirligi va Davlat soliq qoʻmitasining 2011-yil 12-dekabrdagi 79, 2011-37-son qarori (roʻyxat raqami 2310, 2012-yil 9-yanvar Oʻzbekiston Respublikasi qonun hujjatlari toʻplami, 2012-y., 2-son, 20-modda; 2013-y., 6-son, 82-modda; 2016-y., 33-son, 398-modda) bilan tasdiqlangan Ishlab chiqariladigan tabiiy gazga aksiz soligʻini toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-bandda: birinchi xatboshi quyidagi tahrirda bayon etilsin: “2. Oʻzbekiston Respublikasi Soliq kodeksining 283 va 2893-moddalariga muvofiq respublikada ishlab chiqariladigan tabiiy gaz realizatsiyasiga aksiz soligʻi solinadi.”; ikkinchi va uchinchi xatboshilardagi “Oʻztransgaz” AK” degan soʻzlar “Oʻztransgaz” AJ” degan soʻzlar bilan almashtirilsin. 2. 4-bandda: uchinchi xatboshi chiqarib tashlansin; toʻrtinchi va beshinchi xatboshilar tegishli ravishda uchinchi va toʻrtinchi xatboshilar deb hisoblansin; toʻrtinchi xatboshidagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin. 3. 5-bandda: 1) “a” kichik banddan “hamda eksportga” degan soʻzlar chiqarib tashlansin; 2) “b” kichik bandda: ikkinchi xatboshidagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin; uchinchi xatboshidan “va eksportga” degan soʻzlar chiqarib tashlansin. 4. 8-banddagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin.
Oʻzbekiston Respublikasi Hukumatining ayrim qarorlariga koʻchmas mulk tarixi maʼlumotlarini taqdim etish boʻyicha davlat xizmatini koʻrsatishni yoʻlga qoʻyishga yoʻnaltirilgan oʻzgartirish va qoʻshimchalar kiritish toʻgʻrisida
(resolution, 2025-12-25)

Tadbirkorlik subyektlari va aholiga davlat xizmatlarini koʻrsatish milliy tizimining sifat jihatidan yangi darajaga oʻtkazilishini taʼminlash, ularga qulay shart-sharoitlar yaratish, koʻchmas mulk tarixi maʼlumotlarini taqdim etish boʻyicha davlat xizmatini koʻrsatishni yoʻlga qoʻyish, shuningdek, Oʻzbekiston Respublikasi Prezidentining “Tadbirkorlik faoliyatini davlat tomonidan tartibga solishni soddalashtirish chora-tadbirlari toʻgʻrisida” 2022-yil 9-noyabrdagi PF-244-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Tadbirkorlik faoliyatini davlat tomonidan tartibga solishni soddalashtirish chora-tadbirlari toʻgʻrisida” 2022-yil 9-noyabrdagi PF-244-son Farmonida koʻchmas mulk tarixi maʼlumotlarini taqdim etish boʻyicha davlat xizmatini Yagona interaktiv davlat xizmatlari portali (keyingi oʻrinlarda — YIDXP), davlat xizmatlari markazlari hamda Kadastr agentligining davreestr.uz veb-sayti orqali koʻrsatishni yoʻlga qoʻyish belgilanganligi maʼlumot uchun qabul qilinsin. 2. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: koʻchmas mulk tarixi toʻgʻrisidagi maʼlumotlarni taqdim etish boʻyicha davlat xizmatini koʻrsatganlik uchun bazaviy hisoblash miqdorining 50 foizi miqdorida yigʻim belgilash; koʻchmas mulkning tarixi toʻgʻrisida maʼlumotlarni taqdim etish boʻyicha davlat xizmatidan foydalanish uchun murojaat qilish, soʻrovnoma toʻldirish hamda davlat xizmatini koʻrsatish tartibini belgilovchi Koʻchmas mulk tarixi toʻgʻrisidagi maʼlumotlarni taqdim etish boʻyicha davlat xizmatini koʻrsatishning maʼmuriy reglamentini tasdiqlash. 3. Oʻzbekiston Respublikasi Iqtisodiyot va moliya vazirligi Raqamli texnologiyalar vazirligi hamda Adliya vazirligi bilan birgalikda bir oy muddatda: Koʻchmas mulk tarixi toʻgʻrisidagi maʼlumotlarni taqdim etish boʻyicha davlat xizmatini koʻrsatishning maʼmuriy reglamenti davlat xizmatlarini koʻrsatish tizimi bilan integratsiya qilinishini va YIDXP orqali joriy etilishini taʼminlasin; YIDXP orqali davlat xizmati koʻrsatilishining har bir bosqichida murojaatlar koʻrib chiqilishini kuzatib borish tartibini joriy etsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Kuchkarov, Oʻzbekiston Respublikasi adliya vaziri A.J. Tashkulov hamda Oʻzbekiston Respublikasi raqamli texnologiyalar vaziri Sh.X. Shermatov zimmasiga yuklansin. 1. Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga ilova quyidagi mazmundagi 4.18-pozitsiya bilan toʻldirilsin: “ 4.18. Koʻchmas mulk tarixi toʻgʻrisida maʼlumotnoma berish Bazaviy hisoblash miqdorining 50 foizi (davlat organlari uchun bepul) ”.
Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga oʻzgartirishlar kiritish toʻgʻrisida
(order, 2023-08-11)

Aholini avtomototransport vositalarining roʻyxatdan oʻtkazish davlat raqami belgilari bilan oʻz vaqtida taʼminlash uchun roʻyxatdan oʻtkazish davlat raqami belgilarini ishlab chiqarish hajmi va sifatini oshirish hamda ularni qoʻshimcha himoya elementlari bilan taʼminlash maqsadida buyuraman: 1. Oʻzbekiston Respublikasi ichki ishlar vazirining 2011-yil 23-noyabrdagi 174-son buyrugʻi (roʻyxat raqami 2303, 2011-yil 21-dekabr) (Oʻzbekiston Respublikasi qonun hujjatlari toʻplami, 2011-y., 51-son, 552-modda) bilan tasdiqlangan Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Iqtisodiyot va moliya vazirligi bilan kelishilgan. 3. Mazkur buyruq 2023-yil 1-noyabrdan kuchga kiradi. 1. 1-banddagi “1,5” raqami “3,5” raqami bilan almashtirilsin. 2. 2-banddagi “tirkamalar (yarim tirkamalar) uchun” hamda “75 foizi” degan soʻzlar tegishli ravishda “tirkamalarga (yarim tirkamalar) ROʻDRB uchun” hamda “1,75 baravari” degan soʻzlar bilan almashtirilsin. 3. 4-banddagi “1” raqami “3,5” raqami bilan almashtirilsin. 4. 5-banddagi “50 foizi” degan soʻzlar “1,75 baravari” degan soʻzlar bilan almashtirilsin. 5. 1-bobning izohida: ikkinchi va uchinchi xatboshilar quyidagi tahrirda bayon etilsin: “yoʻqotilgan bir dona yoki bir juft ROʻDRB oʻrniga yangi bir juft ROʻDRB berish uchun bazaviy hisoblash miqdorining 3,5 baravari miqdorida undiriladi; yoʻqotilgan bir dona ROʻDRB (mototransport vositalari, motorollerlar va tirkamalar (yarim tirkamalar) uchun) oʻrniga yangi bir dona ROʻDRB berish uchun bazaviy hisoblash miqdorining 1,75 baravari miqdorida undiriladi;”; toʻrtinchi xatboshidagi “transport vositasini roʻyxatdan oʻtkazishda ROʻDRBlarini saqlab qolish uchun belgilangan toʻlov stavkasining 50 foizi” degan soʻzlar “ROʻDRBni oʻn ikki oy muddatdan soʻng yana bir yil muddatga saqlaganlik uchun bazaviy hisoblash miqdorining 1 baravari” degan soʻzlar bilan almashtirilsin. 6. 5-bobning izohida: ikkinchi — toʻrtinchi xatboshilar chiqarib tashlansin; beshinchi xatboshi ikkinchi xatboshi deb hisoblansin.
“Soliq maslahati milliy standarti (5-sonli SMMS) “Soliq maslahatchilari ishining sifatini ichki nazorat qilishni tashkil etishga qoʻyiladigan talablar”ni tasdiqlash toʻgʻrisida”gi buyruqqa oʻzgartirishlar kiritish haqida
(order, 2023-08-10)

Oʻzbekiston Respublikasining “Soliq maslahatiga oid faoliyat toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2017-yil 19-sentabrdagi 135-son “Soliq maslahati milliy standarti (5-sonli SMMS) “Soliq maslahatchilari ishining sifatini ichki nazorat qilishni tashkil etishga qoʻyiladigan talablar”ni tasdiqlash toʻgʻrisida”gi buyrugʻiga (roʻyxat raqami 2940, 2017-yil 24-oktabr) (Qonun hujjatlari maʼlumotlari milliy bazasi, 25.10.2017-y., 10/17/2940/0177-son) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasidagi “Soliq maslahati toʻgʻrisida”gi Qonunining 7-moddasiga” degan soʻzlar “Soliq maslahatiga oid faoliyat toʻgʻrisida” gi Qonunining 10-moddasiga” degan soʻzlar bilan almashtirilsin. 2. Ilova muqaddimasidan “Oʻzbekiston Respublikasining “Soliq maslahati toʻgʻrisida”gi Qonuniga muvofiq” degan soʻzlar chiqarib tashlansin.
Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomiga oʻzgartirishlar kiritish haqida
(order, 2023-08-10)

1. Oʻzbekiston Respublikasining 2023-yil 6-maydagi OʻRQ-838-son “Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi Konstitutsiyaviy Qonuni hamda Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlar amalga oshirish chora-tadbirlari toʻgʻrisida”gi Farmoniga muvofiq buyuraman: 2. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasining 2013-yil 24-iyundagi 36, 62 va 2013-34-son qarori (roʻyxat raqami 2499, 2013-yil 8-avgust) (Oʻzbekiston Respublikasi qonun hujjatlari toʻplami, 2013-y., 32-son, 435-modda; 2017-y., 26-son, 597-modda) bilan tasdiqlangan Fuqarolarning oʻzini oʻzi boshqarish organlari huzuridagi tadbirkorlik faoliyatini rivojlantirishga koʻmaklashish boʻyicha maslahat markazining namunaviy nizomiga ilovaga muvofiq oʻzgartirishlar kiritilsin. 3. Mazkur buyruq Oʻzbekiston Respublikasi Kambagʻallikni qisqartirish va bandlik vazirligi bilan kelishilgan. 4. Mazkur buyruq rasmiy eʼlon qilingan kundan eʼtiboran kuchga kiradi. 1. 5-bandning birinchi xatboshisidagi “raisi (oqsoqoli)ning” degan soʻzlar “raisining” degan soʻz bilan almashtirilsin. 2. 6-banddagi “tuman (shahar) davlat soliq inspeksiyasi” degan soʻzlar “tuman (shahar) soliq inspeksiyasi” degan soʻzlar bilan almashtirilsin. 3. 8-bandning uchinchi xatboshisidagi “bandlikka koʻmaklashish va aholini ijtimoiy muhofaza qilish markazlari” degan soʻzlar “kambagʻallikni qisqartirish va bandlikka koʻmaklashish boʻlimlari” degan soʻzlar bilan almashtirilsin. 4. 17-banddan “(oqsoqoli)” degan soʻz chiqarib tashlansin.
Oʻzbekiston Respublikasi taʼlim muassasalariga chet el fuqarolarini oʻqishga qabul qilish oldidan tibbiy koʻrikdan oʻtkazish haqidagi nizomga oʻzgartirishlar va qoʻshimcha kiritish toʻgʻrisida
(order, 2023-08-10)

Oʻzbekiston Respublikasining “Taʼlim toʻgʻrisida”gi, 2022-yil 14-martdagi OʻRQ-759-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlari, Oʻzbekiston Respublikasi Prezidentining 2020-yil 12-noyabrdagi PF-6110-son “Birlamchi tibbiy-sanitariya yordami muassasalari faoliyatiga mutlaqo yangi mexanizmlarni joriy qilish va sogʻliqni saqlash tizimida olib borilayotgan islohotlar samaradorligini yanada oshirish chora-tadbirlari toʻgʻrisida”gi va 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi farmonlariga muvofiq buyuraman: 1. Oʻzbekiston Respublikasi sogʻliqni saqlash vazirining 2008-yil 25-avgustdagi 376-son buyrugʻi (roʻyxat raqami 1862, 2008-yil 24-sentabr) (Oʻzbekiston Respublikasi qonun hujjatlari toʻplami, 2008-y., 39-son, 403-modda) bilan tasdiqlangan Oʻzbekiston Respublikasi taʼlim muassasalariga chet el fuqarolarini oʻqishga qabul qilish oldidan tibbiy koʻrikdan oʻtkazish haqidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Oliy taʼlim, fan va innovatsiyalar vazirligi, Maktabgacha va maktab taʼlimi vazirligi hamda Tashqi ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. 3-bandning ikkinchi xatboshisidagi “moliya organlari” degan soʻzlar “iqtisodiyot va moliya organlari” degan soʻzlar bilan almashtirilsin. 2. 6-band “pasport” degan soʻzdan keyin “yoki identifikatsiya ID-kartasi” degan soʻzlar bilan toʻldirilsin. 3. 7-bandning birinchi xatboshisidagi “umumiy amaliyot shifokori” degan soʻzlar “oilaviy shifokor” degan soʻzlar bilan almashtirilsin. 4. 8-bandning birinchi xatboshisi quyidagi tahrirda bayon etilsin: “8. Chet el fuqarolari oʻrta maxsus, professional taʼlim tashkilotlari va oliy taʼlim muassasalariga oʻqishga kirish jarayonida oilaviy shifokor va boshqa shifokor mutaxassislar: otolaringolog, oftalmolog, nevropatolog, xirurg, urolog, ginekolog, psixiatr koʻrigi va flyuorografiya tekshiruvidan, tegishli klinik tahlillari oʻtkaziladi.”.